طيب، الجمال
لما كنت طفلة
كل العيلة والناس كانوا شايفين أني مش جميلة
ليه؟
عشان كنت سمرا
ورثت لوني الأسمر من أبويا
عندي سنان كبيرة
وببص، عينيا كبيرة جدا وببص وابحلق للناس
بقلة ذوق
بسيب شعري كده مش بسرح شعري كويس
ولما كبرت، عشان كان عندي شعر أبيض من وأنا صغيرة
فسيبت شعري أبيض
كل الناس كانت بتقول ليه ما تصبغيش شعرك عشان تبقي جميلة
لما يبقى شعرك أبيض ده معناه أنك عجوزة
أنتي مش جميلة فلازم تصبغيه
أنا ضد ده، أنا عمري ما صبغت شعري
وبسيب شعري طبيعي
عمري ما بروح الكوافير أعمل شعري زي الستات اللي بتعمل شعرها
أنا بروح حمام السباحة اعوم
بطلع في الشمس وانشف شعري واروح أي حفلة
فده الجمال بالنسبة لي الجمال بالنسبة لي أن الواحد يكون طبيعي
والصحة
وأنه يكون مبدع
الناس المبدعة حلوة جدا بالنسبة لي
مش بس إبداع الجسد
مش شكل الصدر ولا الكتاف ولا لون الجلد
لأ الجمال في شخصيتك
ازاي بتفكري، ازاي بتتكلمي ازاي بتحبي، ازاي بتكرهي
كلها شخصيتك
ده الجمال بالنسبة لي
بس... فعيلتي والناس اللي حواليا
كانوا شايفين أن أخواتي أجمل
عشان كان جلدهم أفتح وكل ده
وكانوا شايفين أني مش أنثوية
يعني مش ضعيفة
الأنوثة معناها أنك تكوني ضعيفة تكوني خاضعة تكوني مطيعة
وأنا كنت ضد كل ده
فده كا بيعتبر وحاشة، رجولة
تكوني مسترجلة، ما تكونيش ست
أنا كمان ضد كل مستحضرات التجميل
عشان كده مش بحط مكياج ومش بصبغ شعري
بسيب نفسي، بسيب تجاعيد وشي
كل الناس بتقولي أنتي فوق التمانين لازم تشدي وشك
عشان تخبي التجاعيد
وأنا بقول ليه؟ ليه لازم اخبي تجاعيد وشي؟